Frembanen

Frembanen er en kunstgressbane på nedre Stabekk i Bærum kommune i Akershus. Banen ligger rett ved Lysaker skole. Banedekket har i alle år vært grus, men det ble lagt kunstgress på banen i april 2016, for første gang i historien. Banen brukes til fotball om sommeren og aktiviteter på skøyter om vinteren. Frem-31 vedtok på årsmøtet i juni 2015 å legge kunstgress og arbeidet ble ferdigstilt før sesongen 2016 startet. Fasiliteter Frembanen er 90 x 52 meter og har et lysanlegg på 6 lysmaster som lyser 300 lux. Frembanen er merket opp til 11er fotball, men har også merkinger til to 7er baner og fire 5er baner. Klubbhuset til Frem-31 ligger ved banen. På vinteren er Frembanen en naturisbane som islegges og vedlikeholdes av Bærum kommune når vær og temperatur tilsier at det er mulig. I periodene med is brukes banen til skøyter, bandy og ishockey. Bildegalleri Referanser Eksterne lenker Offisielt nettsted